**PRIOPĆENJE ZA MEDIJE – MOST VELIKA GORICA**

**Tema: Osvrt na sjednicu Gradskog vijeća – proračunski manjak i nova poskupljenja**

Na posljednjoj sjednici Gradskog vijeća Grada Velike Gorice, gradski vijećnici MOST-a upozorili su na zabrinjavajuće stanje gradskih financija i neodgovorno upravljanje proračunom.
Prema izvještaju o izvršenju proračuna za razdoblje od **1. siječnja do 30. lipnja 2025. godine**, Grad Velika Gorica bilježi **manjak od 4.100.378,73 eura**, dok **ukupni manjak na dan 30. lipnja 2025. iznosi čak 15.621.465,15 eura**.

Ovi podaci jasno pokazuju da se **ne radi kako treba** i da se **Grad svakim mjesecom sve dublje zadužuje**, bez naznake da će se negativni trend zaustaviti. Pitanje koje postavljamo jest – **kako planiraju izaći iz minusa koji kontinuirano raste**, a da se pritom ne ugroze osnovne potrebe građana?

Posebno zabrinjava činjenica da su **na samom početku mandata** donesene odluke o **povećanju cijena komunalnih usluga**:

* **odvoz otpada poskupio je 44%**,
* **komunalna naknada povećana je za 50%.**

To nisu mala poskupljenja – to su izravni udarci na džepove naših sugrađana, među kojima su mnogi koji **godinama žive u ulicama u koje nije uloženo desetljećima**.

Grad bi trebao biti servis građana, a ne trošak koji građani sve teže podnose.
MOST Velika Gorica traži **transparentnost u trošenju javnog novca**, **odgovornost za proračunski minus**, te **plan mjera za zaustavljanje rasta dugova i rasterećenje građana**.

Vrijeme je da se odgovorno upravlja našim gradom – **u interesu svih Velikogoričana.**

Srdačan pozdrav,

**MOST
Velika Gorica**